paragraph_text: U ovoj iznimno sušnoj regiji obitava iznenađujuće velik broj živih bića, uključujući zmije, guštere, kukce, hijene, orikse i šakale. Velik dio vlage dolazi u obliku magle s Atlantskog oceana, te godišnje padne 106 milimetara padalina, najviše između veljače i travnja. Vjetar koji donosi maglu također je zaslužan za stvaranje velikih pješčanih dina, čija narančasta boja govori o njihovoj starosti. Naime, narančasta boja se stvara kada željezo u pijesku oksidira, što je starija dina to je svjetlija boja. To su ujedno najveće svjetske dine, čija visina zna biti viša od 300 metara.